Държавен вестник, бр. 38, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  38
МИНИСТЕРСКИ СЪВЕТ
ПОСТАНОВЛЕНИЕ № 100
ОТ 28 АПРИЛ 2014 Г.
за одобряване на допълнителни разходи 
по бюджета на Министерството на труда 
и социалната политика за 2014 г.
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Одобрява допълнителни разхо­
ди по бюджета на Министерството на труда 
и социалната политика за 2014 г. в размер 
7 200 000 лв. за субсидирана заетост по Нацио­
нална програма „От социални помощи към 
осигуряване на заетост“ към Националния 
план за действие по заетостта през 2014 г.
(2) Средствата по ал. 1 да се осигурят за 
сметка на преструктуриране на разходите по 
централния бюджет за 2014 г.
Чл. 2. Със сумата по чл. 1, ал. 1 да се уве­
личат разходите по „Политика в областта на 
заетостта“, бюджетна програма „Осигуряване 
на заетост и повишаване на качеството на 
работната сила на безработните и заети лица“ 
по бюджета на Министерството на труда и 
социалната политика за 2014 г.
Чл. 3. Със сумата по чл. 1, ал. 1 да се 
увеличат показателите по чл. 14, ал. 3 от 
Закона за държавния бюджет на Република 
България за 2014 г.
Чл. 4. Министърът на труда и социалната 
политика да извърши съответните промени 
по бюджета на Министерството на труда и 
социалната политика за 2014 г. и да уведоми 
министъра на финансите.
Чл. 5. Министърът на финансите да из­
върши произтичащите от чл. 1 промени по 
централния бюджет за 2014 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на труда и социалната 
политика.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
Главен секретар на Министерския съвет: 
Нина Ставрева
2964
ПОСТАНОВЛЕНИЕ № 101
ОТ 28 АПРИЛ 2014 Г.
за одобряване на допълнителни разходи по 
бюджета на Министерството на отбраната 
за 2014 г. за участие във военната операция 
на Европейския съюз в Централноафрикан­
ската република (EUFOR CAR)
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Одобрява допълнителни разходи 
в размер 393 000 лв. по бюджета на Минис­
терството на отбраната за 2014 г. за участие 
във военната операция на Европейския съюз 
в Централноафриканската република (EUFOR 
CAR) в състава на Оперативния щаб на опе­
рацията в гр. Лариса, Република Гърция.
(2) Разходите по ал. 1 да се осигурят чрез 
преструктуриране на разходите по централния 
бюджет за 2014 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Министер­
ството на отбраната за 2014 г. по политика 
в областта на отбранителните способности, 
бюджетна програма „Подготовка и използване 
на въоръжените сили“.
(2) Със сумата по чл. 1, ал. 1 да се увели­
чат показателите по чл. 11, ал. 3 от Закона 
за държавния бюджет на Република България 
за 2014 г.
Чл. 3. Министърът на отбраната да из­
върши съответните промени по бюджета на 
Министерството на отбраната за 2014 г. и да 
уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2014 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на отбраната.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
Главен секретар на Министерския съвет: 
Нина Ставрева
2965